CELEX: 62009TN0426
Language: et
Date: 2009-10-21 00:00:00
Title: Kohtuasi T-426/09: 21. oktoobril 2009 esitatud hagi — Bayerische Asphalt-Mischwerke versus Siseturu Ühtlustamise Amet — Koninklijke BAM Groep (bam)

16.1.2010   
            
            
               ET
            
            
               Euroopa Liidu Teataja
            
            
               C 11/29
            
         21. oktoobril 2009 esitatud hagi — Bayerische Asphalt-Mischwerke versus Siseturu Ühtlustamise Amet — Koninklijke BAM Groep (bam)
   (Kohtuasi T-426/09)
   2010/C 11/56
   Hagiavaldus esitati inglise keeles.
   
      Pooled
   
   
      Hageja: Bayerische Asphalt-Mischwerke GmbH & Co. Kg für Straßenbaustoffe (Hofolding, Saksamaa) (esindajad: advokaat ja solicitor R. Kunze ja advokaat G. Würtenberger)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Koninklijke BAM Groep NV (Bunnik, Madalamaad)
   
      Hagejate nõuded
   
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 11. augusti 2009. aasta otsus asjas R 1005/2008-2 osas, milles vastulause lükati tagasi järgmiste kaupade suhtes: „mittemetallist jäigad ehitustorud; teisaldatavad rajatised; mittemetallist mälestusmärgid; ehitus; remont; parandus ja hooldus”;
            
         
               —
            
            
               rahuldada vastulause asjaomase ühenduse kaubamärgi vastu ka järgmiste kaupade suhtes: „mittemetallist jäigad ehitustorud; teisaldatavad rajatised; mittemetallist mälestusmärgid; ehitus; remont; parandus ja hooldus”;
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
      Ühenduse kaubamärgi taotleja: Bayerische Asphalt-Mischwerke
   
      Asjaomane ühenduse kaubamärk: kujutismärk bam kaupadele ja teenustele klassides 6, 19, 37 ja 42
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: Saksamaal registreeritud kujutismärk bam kaupadele klassides 7 ja 19
   
      Vastulausete osakonna otsus: rahuldada vastulause osaliselt
   
      Apellatsioonikoja otsus: tühistada osaliselt vastulausete osakonna otsus
   
      Väited: Nõukogu määruse nr 207/2009 artikli 8 lõike 1 punkti b rikkumine, kuna apellatsioonikoda ei tuvastanud sarnasust ühelt poolt asjaomase ühenduse kaubamärgiga hõlmatud kaupade ja teenuste ning teiselt poolt selle kaubamärgiga tähistatud kaupade vahel, millele tugineti vastulausemenetluses; pädevuse piiride ületamine, kuna apellatsioonikoda tegutses ultra vires; nõukogu määruse nr 207/2009 artikli 75 rikkumine, kuna apellatsioonikoda ei käsitlenud põhjalikult argumente, mille hageja oli kaebuse toetuseks esitanud; nõukogu määruse nr 207/2009 artikli 63 lõike 1 rikkumine, kuna apellatsioonikoja tegi vea, kui piiras asjaomase ühenduse kaubamärgi kaitse ulatust ja ega arvestanud seega kõigi asjakohaste asjaoludega.